Alle gereelde oefening help vir gewigsverlies en algemene gesondheid. Ek is egter geleer by die universiteit dat sg. aërobiese oefening soos hardloop, roei, fietsry, swem, touspring, ens (wat deesdae as kardio-oefening bekend staan), meer help om kJ te brand as werk met gewigte? Dus sal ek jou aanraai om 'n mengsel van kardio en gewigte te gebruik, met die klem op kardio as jy wil gewig verloor en die klem op gewigte as jy spiere wil bou. Jy kan wei-proteïen gebruik na oefening, maar jy kan net soveel voordeel trek deur 'n glas gegeurde melk of vrugtejogurt te nuttig. Dit bevat ook hoë-kwaliteit proteïene en baie kalsium, B vitamine, en ander minerale en smaak ook beter!
Geniet die oefening! People of Nepal – havecamera.will
Drie dae ná ’n 7.8 aardbewing Nepal op 25 April getref het, het ons na Katmandoe vetrek. Die dodetal van dié aardbewing staan nou op meer as agtduisend en amper agtienduisend mense is beseer.
Ons het verwag Katmandoe gaan plat wees. Groot dele van dié stad is egter nie beskadig nie. Dit is grootliks ouer dele van die stad en ouer geboue wat verwoes is. Sekere gebiede is totaal verwoes. Baie geboue wat gebly staan het is beskadig en is onveilig om te betree.
Baie Nepalese bly steeds in tente nadat hulle huise verwoes is en omdat hulle naskokke vrees. Hierdie tente is in oop gedeeltes van die stad opgeslaan en van dié wat gered is was hierheen gebring. Ander bly uit vrees op die grondvloere van geboue. Die nood vir skeiling is groot, veral met die reënseisoen wat oor ’n paar weke begin. Vandat ons vertrek het, het swaar reën uitgesak wat toestande vererger het. Buite Katmandoe was daar ook groot verwoesting.
Die Nepalese het ons hartlik verwelkom waarookal ons gekom het. Mense wat so baie verloor het, het ten spyte van alles nogsteeds aangebied wat hulle kon. Katmandoe is ’n kleurvolle stad met vriendelike mense.
Nepal was Dinsdagoggend (12/05/15) weer deur ’n reeks aardbewings getref. Die grootste hiervan was 7,4.
Lees op Netwerk24 van die aardbewing.
photojournalism, portrait photograpy